ΓΡΑΠΤΗ ΕΡΩΤΗΣΗ E-0227/03

υποβολή: Roberto Bigliardo (UEN) προς την Επιτροπή

(3 Φεβρουαρίου 2003)

Θέμα: Διαχείριση των Ευρωπαϊκών Ταμείων από την Περιφέρεια της Μπαζιλικάτα

Μπορεί να αναφέρει η Επιτροπή για ποιους λόγους η περιφερειακή διοίκηση της Μπαζιλικάτα, η οποία ανήκει στον στόχο 1, στο πλαίσιο του Περιφερειακού Επιχειρησιακού Προγράμματος — Π.Ε.Π. 1994-1999 διέθεσε ολόκληρη την χρηματοδότηση των 41 δισεκατομμυρίων. λιρετών, που είχε εγγραφεί στον προϋπολογισμό για την εξαετία 1994-1999, σε δαπάνες -μέχρι τον Σεπτέμβριο 1997- καθώς και 13 869 370 279 λιρέτες, που διετέθησαν βάσει του από 5ης Ιουνίου 2001 Διατάγματος του Υπουργού Εργασίας, με σκοπό τη νομιμοποίηση της μαύρης αγοράς εργασίας για τα έτη 2000-2003 και την δημιουργία θέσεων απασχόλησης, κατά την περίοδο μεταξύ Οκτωβρίου 1997 και 31ης Δεκεμβρίου 1997· Επίσης, για ποιους λόγους η Μπαζιλικάτα, σήμερα και σε σχέση με τα έτη 1998 και 1999 ευρίσκεται να είναι χρεωμένη όσον αφορά τη λήψη μέτρωνπέρ της αυτοαπασχόλησης, τα οποία είχαν αναγνωρισθεί στους δικαιούχους, για ακόμη 113 298 590 000 λιρέτες, για την κάλυψη δαπανών για τα έτη 1998 και 1999, που ανελήφθησαν χωρίς οικονομική κάλυψη, και έχει καθώς φαίνεται την πρόθεση να χρησιμοποιηθούν οικονομικοί πόροι τους οποίους η ΕΕ χορηγεί για την χρηματοδότηση του Περιφερειακού Επιχειρησιακού Προγράμματος 2000-2006·

Σκοπεύει η Επιτροπή να εξετάσει και να διαπιστώσει με ποιον τρόπο η Περιφέρεια της Μπαζιλικάτα διαχειρίζεται και χρησιμοποιεί τις χρηματοδοτήσεις της Ευρωπαϊκής Ένωσης, με ποιον τρόπο και ποιους πόρους προβλέπει να αντιμετωπίσειποχρεώσεις πληρωμών που με τόση ελαφρότητα αναλαμβάνει χωρίς ταμειακά αποθέματα, ώστε να μηνποχρεώνεται να αντλεί από κοινοτικούς οικονομικούς πόρους που χορηγεί η ΕΕ για την εξυπηρέτηση άλλων σκοπών και για παρεμβάσεις άλλης φύσεως, προκειμένου να αντιμετωπίζειποχρεώσεις που ανελήφθησαν για τα έτη 1997-1999·

Ποιες πρωτοβουλίες σκοπεύει να αναλάβει η Επιτροπή ώστε η πελατειακή και απερίσκεπτη διαχείριση των δαπανών, την οποία εφαρμόζεται κατά τα τελευταία έτη στην Περιφέρεια Μπαζιλικάτα, να μην επιβαρύνει καιπονομεύει τις προοπτικές που δημιουργούνται από τα μέτρα οικονομικήςποστήριξης, η οποία χορηγείται επισήμως για τα έτη 2000-2006·

Κοινή απάντησητου κ. Barnier εξ ονόματος της Επιτροπήςστις γραπτές ερωτήσεις E-0227/03 και E-0486/03

(14 Μαρτίου 2003)

Η διαχείριση των προγραμμάτων των Διαρθρωτικών Ταμείων γίνεται κατά τρόπο αποκεντρωμένο από τα κράτη μέλη μόλις εγκριθούν από την Επιτροπή οι στρατηγικές προτεραιότητες αυτών των προγραμμάτων. Το σύστημα χρηματοδότησης των χρηματοδοτούμενων έργων στο πλαίσιο των διαρθρωτικών ταμείωνπόκειται στους κανόνες που προβλέπει η εθνική νομοθεσία σε θέματα προϋπολογισμού.

Όσον αφορά τη χρηματοδότηση των έργων της περιόδου 2000-2006, το άρθρο 30 του κανονισμού (ΕΚ) αριθ. 1260/1999 του Συμβουλίου της 21ης Ιουνίου 1999 που προβλέπει τις γενικές διατάξεις σχετικά με τα Διαρθρωτικά Ταμεία(1) ορίζει ότι οι δαπάνες, ακόμη και για τα έργα που ξεκινούν νωρίτερα, είναι επιλέξιμες από την ημερομηνίαποβολής του προγράμματος στην Επιτροπή. Στην περίπτωση του επιχειρησιακού προγράμματος της Μπασιλικάτα οι δαπάνες είναι επιλέξιμες από τις 5 Οκτωβρίου 1999.

Κατά συνέπεια, το γεγονός ότι η περιφέρεια Μπασιλικάτα μπόρεσε να ξεκινήσει κάποιες ενέργειες από το 1998 και να πραγματοποιήσει δαπάνες μετά τις 5 Οκτωβρίου 1999 δεν έρχεται σε αντίθεση με τους κοινοτικούς κανόνες για τη χρήση των Διαρθρωτικών Ταμείων.

Η Επιτροπή συνεχίζει να παρακολουθεί και να επιθεωρεί τη χρήση των Διαρθρωτικών Ταμείων σύμφωνα με τους κανόνες που αφορούν τον προορισμό των συνεισφορών και τις ημερομηνίες από τις οποίες παύουν να είναι επιλέξιμες οι δαπάνες.

(1) ΕΕ L 161 της 26.6.1999.